**Povabilo k prijavi na izpit za bonitiranje**

Geodetska uprava Republike Slovenije na podlagi 2. člena Pravilnika o izpitu za bonitiranje zemljišč in o pooblastilu za bonitiranje (Uradni list RS, št. 195/21) izvaja izpit za bonitiranje. Opravljen izpit za bonitiranje je podlaga za pridobitev pooblastila za bonitiranje zemljišč.

Geodetska uprava vabi vse kandidate, ki želijo opravljati izpit za bonitiranje, da vložijo prijavo na izpit za bonitiranje pri Geodetski upravi Republike Slovenije. **Prijava se vloži na obrazcu »Prijava na izpit za bonitiranje«.**

Izpit za bonitiranje obsega vsebine znanj s področja:

* bonitiranja zemljišč (ocenjevanje tal, ocenjevanje klime, ocenjevanje reliefa, ocenjevanje posebnih vplivov, povezave med boniteto in evidencami o zemljiščih ter oblikovanje območij enake bonitete),
* področja geodezije (urejanje in vpis podatkov o nepremičninah ter katastrski postopek spremembe bonitete zemljišča) ter
* upravno-procesnega področje (splošni upravni postopek in upravni spor).

Podrobnejši [Program izpita za bonitiranje](https://www.gov.si/assets/organi-v-sestavi/GURS/Dokumenti/Zakonodaja-dokumenti/ZKN/Pravilnik-o-izpitu-za-bonitiranje/Program-izpita-za-bonitiranje.pdf) je objavljen na **spletnih straneh Geodetske uprave.**

Kandidat mora prijavi priložiti:

* **dokazila o ustrezni strokovni izobrazbi**
* kadar uveljavlja **oprostitev** za upravno-procesno področje, tudi **dokazila** o opravljenem strokovnem izpitu za vodenje in odločanje v upravnem postopku.

**Ustrezna strokovna izobrazba** je najmanj izobrazba, pridobljena po študijskih programih ravni prve stopnje v skladu z zakonom, ki ureja visoko šolstvo, oziroma izobrazba, ki ustreza ravni izobrazbe, pridobljeni po študijskih programih prve stopnje, s področja kmetijstva ali gozdarstva.

Kandidat, ki je opravil **izpit druge stopnje za vodenje in odločanje v upravnem postopku** v skladu z uredbo, ki ureja izobrazbo in strokovni izpit za vodenje in odločanje v upravnem postopku, lahko uveljavlja oprostitev opravljanja dela izpita za bonitiranje, ki se nanaša na upravno-procesno področje. Oprostitev se prizna, če prijavi priloži dokazilo o opravljenem strokovnem izpitu, ki ne sme biti starejše od 10 let.

Za kritje stroškov izpita za bonitiranje in za izdajo potrdila o opravljenem izpitu za bonitiranje je določena pristojbina v višini 300 eurov.

Kandidati za opravljanje izpita za bonitiranje **vložijo prijavo** **do vključno 21.09.2025** v pisni obliki, ki jo pošljejo v zaprti ovojnici z označbo »Prijava na izpit za bonitiranje« na naslov: Geodetska uprava RS, Zemljemerska ulica 12, 1000 Ljubljana ali pošljejo po elektronski pošti na naslov: [pisarna.gu@gov.si](mailto:pisarna.gu@gov.si) z označbo »Prijava na izpit za bonitiranje«. Prepozne prijave ne bodo upoštevane.

Za podrobnejše informacije pokličite na 01/478 4855 ali 01/478 4817.